Roar Ruus Finsås (født 3. november 1964) er en norsk musiker og musikkterapeut fra Bergen. Han er mest kjent som frontfigur og låtskriver i Radiofantomene, som opererte i tidsrommet 1990–1996. Roar Ruus Finsås har spilt i en rekke forskjellige bergensband, deriblant John Holmes Band (siden 1993) sammen med blant andre Viggo Krüger. Roar Ruus Finsås har siden midten av 2000-tallet hatt en rekke solokonserter under artistnavnet Roaren.